Alarmprisen 2002

Alarmprisen 2002 var den andre utgaven av Alarmprisen og ble delt ut på Rockefeller i Oslo lørdag 2. februar 2002. Röyksopp vant flest priser med tre, blandt annet to ulike sjangerklasser for albumet Melody A.M., mens Kaizers Orchestra vant to priser.

Det ble delt ut priser i ni klasser, en mindre enn året før. Nye klasser av året var sjangerklassen for beste jazzalbum og alarmjuryens spesialpris, mens tre klasser fra den første utdelingen var blitt fjernet. Alarmjuryens spesialpris var inspirert av den britisk/irske Mercury Prize, og skulle gå til en artist som «gjennom konserter og/eller plateutgivelse har levert kunstneriske prestasjoner av særs høy kvalitet». Klassen var den eneste hvor en jury kåret vinneren, og hvor det ikke ble offentligjort nominerte på forhånd. Amulet ble den første vinneren av prisen, og mottok et prisbeløp på  kroner. Prisbeløpet endret seg de neste årene, og prisklassen endret også navn til Alarmprisen, det samme som selve utdelingen. De nominerte i de øvrige klassene ble valgt ut gjennom en avstemning blant 92 musikkjournalister, og uten at plateselskapene måtte melde på sine artister på forhånd. Vinneren ble deretter kåret gjennom en avstemming hvor publikumstemmer på Alarmprisens nettsider og via SMS og musikkjournalistenes stemmer talte 50% hver. Rundt  publikummere deltok i avstemningen. 

Konferansierer under utdelingen var Kristin Winsents og Vibeke Saugestad og utdelingen ble overført direkte på NRKs nettsider og på NRK P3. Etter selve utdelingen ble det arrangert konserter på flere av Rockefellers scener, hvor flere av de nominerte artistene opptrådde.

Vinnere

Nominerte 
Årets rockealbum:
 Kaizers Orchestra: Ompa til du dør
 Motorpsycho: Phanerothyme
 Amulet: Freedom Fighters
 St. Thomas: I’m Coming Home
 Sister Sonny: The Bandit Lab

Årets popalbum:
 Röyksopp: Melody A.M. 
 Sondre Lerche: Faces Down
 Kings of Convenience: Quiet Is the New Loud
 Anja Garbarek: Smiling & Waving
 Lano Places: Everyone Likes to be Lonely

Årets hiphop/rapalbum:
 Warlocks: Afterlife
 Opaque: Gourmet Garbage
 Klovner i kamp: Bjølsen hospital
 Uro: Sirkus URO
 Salvador: Solar Consciousness

Årets house/technoalbum:
 Röyksopp: Melody A.M.
 Bjørn Torske: Trøbbel
 Trulz & Robin: Mechanized World
 Xploding Plastix: Amateur Girlfriends Go Proskirt Agents
 Rune Lindbæk: Søndag

Årets metalalbum:
 Dimmu Borgir: Puritanical Euphoric Misanthropia
 Borknagar: Empiricism
 Thorns: Thorns
 Emperor: Prometheus – The Discipline of Fire & Demise
 Amulet: Freedom Fighters

Årets jazzalbum:
 Jaga Jazzist: A Livingroom Hush
 Atomic: Feet Music
 Supersilent: 5
 Arve Henriksen: Sakuteiki
 Come Shine: Come Shine

Årets låt:
 Röyksopp: «Eple» 
 St. Thomas: «Cornerman»
 Lano Places: «Isolation Street»
 Morten Abel: «I'll Come Back and Love You Forever»
 The Margareths: «Rubber Rubbish»

Årets liveband/artist:
 Kaizers Orchestra
 Silver
 Jaga Jazzist
 Motorpsycho
 JR Ewing

Referanser

Kilder 
 
 

Alarmprisen
Hendelser i 2002
Musikk i 2001
Musikk i 2002